Víkingur kom í okkara pott, tá lutakast til fjórðingsfinalurnar í steypakappingini var á skránni í kvøld 3-2 sendingin hjá Sjónvarpinum var karmur um lutakastið til fjórðingsfinalurnar í kappingini um Løgmanssteypið og til steypakappingina hjá kvinnum. Í báðum førum var tað Víkingur, sum kom í okkara pott. Hjá kvinnunum er talan um samansett lið hjá IF og Víkingi, og tær koma á vitjan hjá okkum 7. mai. Hjá monnunum gjørdist tað eisini Víkingur, sum kom í okkara lut, og eisini hesin dysturin verður spældur í Havn. Víkingur hevur verið stóra steypaliðið í føroyskum fótbólti í nógv ár, og teir eru eisini verjandi føroyskir meistarar. Tí verður talan helst um ordans brak, tá vit eru vertir skírishósdag, sum í ár er 13. apríl.